**Teorija metodike nastave filosofije (radni material)**

**(Čemu još filosofija?)**

* “Filosofija teži saznanju cjeline svijeta, vrijednosti i smisla života, kritički proučava svoje pretpostavke i traži istinu. Predmet izučavanja filosofije je cjelina svega što jeste, što se ne može reći ni za jednu od posebnih nauka koje za svoj predmet imaju ograničenu sferu bića (biološka, društvena, psihička stvarnost i sl.)“

Slavka Gvozdenović: *Filosofija, obrazovanje, nastava,* Podgorica, 2005, str. 16.

* “Jasno je, da, ako hoćemo da razumijemo filozofiju, moramo poznavati i razumjeti termine koji se u njoj upotrebljavaju… Filozofija sigurno nije toliko tematika koliko način ponašanja duha, način ponašanja svijesti...” U filosofiji se postavlja “jedan poseban zahtjev za preciznošću pojmova, a time i za preciznošću jezičkog izraza za pojmove.”

Teodor Adorno: *Filozofska terminologija****,*** Svjetlost, Sarajevo, 1986, str. 8-9.

* Filozofija je “najslobodnija mogućnost čoveka.” E. Fink: *Uvod u filozofiju,* str. 25.
* “Filozofija pokušava da pomogne čoveku kako da nauči da živi u skladu sa sobom, i to ne samo kroz slučajno i spoljašnje oslobadjanje od konflikta, već u skladu koji razume i sa kojim se slaže. Filozofija je i cilj i put, ona je cilj-u sredstvu, sama-svoja-svrha, ono do-čega-se-dospeva-samo-na-samom-putu-prema-njemu. U tome se sastoji njen oslobađajući momenat, ona se ostvaruje kroz beskonačno uslovljavanje sopstvene svrhe i sredstava.”

Peter Kozlovski: *Vodič kroz filozofiju*, Plato, Beograd, 2003, str. 11.

* “Sve druge nauke su potrebnije od filosofije, ali nijedna nije bolja od nje.” Aristotel
* “U skladu sa svojim pojmom filozofija je dakle ljubav prema jedinstvu istinitog ljudskog znanja i dobrog ljudskog ponašanja: ljubav prema jedinstvu istinitog i dobrog.”

A. Heler

* “Filozofija je čin života… Potrebno je približavanje jezika filozofije jeziku života. *Filozofija je povezana s cjelovitim životom duha i ona je funkcija života duha.”*

Nikolaj Berđajev: *Ja i svijet objekata*, Zagreb, 1984.

* “Filozofija je svoje vrijeme izraženo u mislima.” Hegel
* “Time što se filozofija povijesno mijenja, u njoj se preobražavaju i pojmovi… Zadatak filozofske obrade filozofske terminologije ne može, zapravo, biti ništa drugo do da probudi ovaj život, koji je zakopan terminima i riječima.”

Teodor Adorno: *Filozofska terminologija****,*** Svjetlost, Sarajevo, 1986, str. 17-18.

**Ciljevi savremene nastave:**

**Poboljšanje pedagoške efikasnosti škole**

**Poboljšanje položaja učenika u školi**

**Poboljšanje kvaliteta, trajnosti i primjenljivosti znanja**

**Poboljšanje kvaliteta nastave i učenja**